CELEX: 32011D0339
Language: sl
Date: 2011-05-27 00:00:00
Title: 2011/339/EU: Sklep Sveta z dne 27. maja 2011 o stališču Evropske unije na Odboru za pomoč v hrani glede podaljšanja veljavnosti Konvencije o pomoči v hrani iz leta 1999

15.6.2011   
            
            
               SL
            
            
               Uradni list Evropske unije
            
            
               L 156/5
            
         SKLEP SVETA
   z dne 27. maja 2011
   o stališču Evropske unije na Odboru za pomoč v hrani glede podaljšanja veljavnosti Konvencije o pomoči v hrani iz leta 1999
   (2011/339/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije, zlasti člena 214(4) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:
   
               (1)
            
            
               Evropska skupnost je sklenila Konvencijo o pomoči v hrani iz leta 1999 s Sklepom Sveta št. 2000/421/ES (1). Veljavnost Konvencije o pomoči v hrani je bila večkrat podaljšana s sklepi Odbora za pomoč v hrani.
            
         
               (2)
            
            
               Sedanja Konvencija o pomoči v hrani preneha veljati 30. junija 2011 in vprašanje podaljšanja njene veljavnosti se bo obravnavalo na zasedanju Odbora za pomoč v hrani junija 2011.
            
         
               (3)
            
            
               V skladu s členom XXV(b) Konvencije o pomoči v hrani je to podaljšanje veljavnosti odvisno od veljavnosti Konvencije o trgovanju z žiti iz leta 1995 v istem obdobju podaljšanja. Konvencija o trgovanju z žiti velja do 30. junija 2011, zato je Unija s Sklepom Sveta 2001/224/EU (2) zavzela stališče na Mednarodnem svetu za žita v podporo podaljšanju veljavnosti navedene konvencije. O navedenem podaljšanju bi moral odločati Mednarodni svet za žito 6. junija 2011.
            
         
               (4)
            
            
               Člani Odbora za pomoč v hrani so se na svojem 103. zasedanju 14. decembra 2010 dogovorili, da bodo vprašanje podaljšanja veljavnosti Konvencije o pomoči v hrani ponovno obravnavali na datum, bližji prenehanju njene veljavnosti. Unija je zavzela stališče, da si bo junija 2011 prizadevala sprejeti odločitev o prihodnosti Konvencije o pomoči v hrani in da bi se morala neposredno začeti formalna ponovna pogajanja, ne glede na uradno stališče, ki bo sporočeno junija 2011.
            
         
               (5)
            
            
               Člani Odbora za pomoč v hrani so se nadalje dogovorili o začetku formalnega postopka ponovnih pogajanj o Konvenciji o pomoči v hrani z vrsto pogajalskih zasedanj.
            
         
               (6)
            
            
               Cilj Unije je, da člani Odbora za pomoč v hrani pred zasedanjem tega odbora junija 2011, končajo pogajanja o Konvenciji o pomoči v hrani in dosežejo dogovor o besedilu nove konvencije.
            
         
               (7)
            
            
               Unija mora pripraviti skupno stališče za zasedanje Odbora za pomoč v hrani, ki bo junija 2011 v Londonu, možni sta pa dve naslednji alternativi:
               
                           (a)
                        
                        
                           še pred zasedanjem Odbora za pomoč v hrani junija 2011 so ponovna pogajanja članov navedenega odbora o Konvenciji o pomoči v hrani v zadnji fazi in v tem primeru bo podaljšanje veljavnosti Konvencije o pomoči v hrani za eno leto najustreznejša rešitev za premostitev obdobja med veljavnostjo sedanje Konvencije o pomoči v hrani in začetkom veljavnosti nove konvencije; ali
                        
                     
                           (b)
                        
                        
                           ponovna pogajanja o Konvenciji o pomoči v hrani pred zasedanjem Odbora za pomoč v hrani še niso v zadnji fazi in v tem primeru podaljšanje veljavnosti Konvencije o pomoči v hrani za eno leto ne bo ustrezna rešitev, Komisija pa bi morala v imenu Unije in njenih držav članic ter v skladu s pravilom 13 poslovnika Konvencije o pomoči v hrani iz leta 1999 uradno nasprotovati soglasju na Odboru za pomoč v hrani o podaljšanju veljavnosti navedene konvencije.
                        
                     
         
               (8)
            
            
               Ali so ponovna pogajanja o Konvenciji o pomoči v hrani v zadnji fazi ali ne, bi morala pred zasedanjem Odbora za pomoč v hrani junija 2011 oceniti Delovna skupina Sveta za humanitarno pomoč in pomoč v hrani (COHAFA), ki med pogajanji o Konvenciji o pomoči v hrani opravlja naloge odbora iz člena 218(4) Pogodbe.
            
         
               (9)
            
            
               Zato bi morala biti Komisija, ki na Odboru za pomoč v hrani zastopa Unijo, pooblaščena, da bodisi podpre podaljšanje veljavnosti Konvencije o pomoči v hrani za eno leto, torej do 30. junija 2012, bodisi nasprotuje soglasju na Odboru za pomoč v hrani o tem podaljšanju –
            
         SPREJEL NASLEDNJI SKLEP:
   Člen 1
   Stališče Unije na Odboru za pomoč v hrani je:
   
               (a)
            
            
               ali glasovati za nadaljnje podaljšanje veljavnosti Konvencije o pomoči v hrani za eno leto, torej do 30. junija 2012, če bodo ponovna pogajanja o navedeni konvenciji v zadnji fazi še pred zasedanjem Odbora za pomoč v hrani junija 2011 in če bo v istem obdobju podaljšanja veljavnosti veljala tudi Konvencija o trgovanju z žiti iz leta 1995; ali
            
         
               (b)
            
            
               v skladu s pravilom 13 poslovnika Konvencije o pomoči v hrani iz leta 1999 nasprotovati soglasju na Odboru za pomoč v hrani o podaljšanju veljavnosti navedene konvencije, če ponovna pogajanja ne bodo v zadnji fazi še pred zasedanjem Odbora za pomoč v hrani junija 2011.
            
         Člen 2
   S tem sklepom je Komisija pooblaščena, da izrazi to stališče na Odboru za pomoč v hrani.
   
      V Bruslju, 27. maja 2011
      
         
            Za Svet
         
         
            Predsednik
         
         NYITRAI Zs.
      
   
   
      (1)  UL L 163, 4.7.2000, str. 37.
   
      (2)  UL L 94, 8.4.2011, str. 28.